அஜய்குமார் மிட்டல்

அஜய்குமார் மிட்டல் (Ajay Kumar Mittal) (பிறப்பு 30, செப்டம்பர் 1958) என்பவர் சென்னை உயர் நீதிமன்றத் தலைமை நீதிபதியாவார். 
 வாழ்க்கை 
ஏ. கே. மிட்டல் 1958, செப்டம்பர் 30 அன்று சத்தீஸ்கரில் பிறந்தவர். இவர் தன் இளங்கலை வணிகவியல் படிப்பை தில்லியல் முடித்தார். பின்னர் தில்லி சட்டக்கல்லூரியில் 1980 இல் சட்டப்படிப்பையும் முடித்து பஞ்சாப்-அரியானா உயர்நீதிமன்றத்தில் வழக்கறிஞராக பணியைத் தொடங்கினார். பல சட்டப்பிரவுகளில் நிபுணத்துவம் பெற்ற இவர், வருமான வரித்துறை வழக்கறிஞராக பணியாற்றியுள்ளார்.  2004 ஆம் ஆண்டு பஞ்சாப்- அரியானா உயர்நீதிமன்ற நீதிபதியாக நியமிக்கப்பட்டார். 2018 மே 4 முதல் சூன் 2 ஆம் தேதி வரை பஞ்சாப்-அரியானா உயர்நீதிமன்றத்தின் தற்காலிக தலைமை நீதிபதியாகப் பணியாற்றினார். பின்னர் 2019 மே  28 ஆம் நாள் மேகாலயா உயர் நீதிமன்றத்தின் தலைமை நீதிபதியாக நியமிக்கப்பட்டார். 2020 செப்டம்பரில் ஓய்வு பெறவுள்ள இவரை சென்னை உயர்நீதிபதியாக நியமிக்க உச்சநீதிமன்ற கொலீஜியம் முடிவு செய்தது.

 மேற்கோள்கள் 

பகுப்பு:1958 பிறப்புகள்
பகுப்பு:சென்னை உயர் நீதிமன்றத் தலைமை நீதிபதிகள்